Stesen MRT Pusat Bandar Damansara

Stesen MRT Pusat Bandar Damansara (atau Stesen MRT Pavillion-Pusat Bandar Damansara atas sebab penajaan) ialah stesen transit aliran massa (MRT) di Damansara, Kuala Lumpur, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena lokasi stesen di tengah-tengah bandar Damansara. Stesen ini dibuka pada 16 Disember 2016 di bawah pembukaan Fasa 1 laluan ini. Ciri-ciri stesen Lokasi Stesen ini terletak di sepanjang Lebuhraya Sprint Lebuhraya Sprint di pusat bandar Damansara, Kuala Lumpur, Malaysia berhampiran persimpangan Maarof. Terdapat banyak pangsapuri mewah di sekitar stesen seperti Kondominium Bangsar Puteri, Kondominium Sri Penaga, Serai Bukit Bandaraya, Damaisari dan Twins @ Damansara Heights. Juga terletak berhampiran stesen adalah Menara Bangsar, Menara Millenium, dan pusat membeli-belah Damansara City Mall. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah kawasan parkir terbuka yang menempatkan 500 petak parkir kereta dan 166 petak parkir motosikal. Perkhidmatan bas Bas RapidKL laluan T817 berkhidmat di stesen ini. Pintu stesen Terdapat dua pintu masuk dan keluar stesen di Stesen MRT Pavillion-Pusat Bandar Damansara. Kedudukan pintu A bertempatkan di Jalan Maarof manakala Pintu B bertempatkan di Jalan Johar. Rujukan